ཡང་ཀོའུ་ཚོང་ཡུའུ་ཡིས།རང་སྐྱོང་ལ་ཆ་བཞག་ནས་བཤད་ན་བོད་རང་སྐྱོང་ལྗོངས་ལ་ཡོད་པའི་རང་སྐྱོང་ནི་ཚད་མཐོའི་རང་སྐྱོང་རེད།བོད་རང་སྐྱོང་ལྗོངས་ཀྱི་མགོ་འཁྲིད་ནི་བོད་མི་ཞིག་ཡིན་པ་དང་།ས་གནས་རང་སྐྱོང་གི་མགོ་འཁྲིད་གཞན་ཆ་ཚང་བོད་མི་རེད།ངས་བལྟས་ན་དེ་ནི་བོད་ལ་ཆེས་མཐོའི་རང་སྐྱོང་ཡོད་པའི་གཞི་རྩའི་བདེན་དཔང་རེད་ལ།རང་སྐྱོང་གི་ཐད་ནས་དཀའ་ངལ་ཅི་ཡང་མེད་པ་རེད།བོད་ལ་འགྲོ་རྒྱུའི་གོ་སྐབས་ང་ལ་མང་པོ་ཐོབ་སོང་ཡང་།སྟབས་མ་ལེགས་པ་ཞིག་ལ་ལས་ཀའི་བྲེལ་འཚུབ་ཀྱི་དབང་གིས་གོ་སྐབས་ཆ་ཚང་ལེན་ཐུབ་མ་སོང་།ཕྱི་ལོ་༢༠༡༦ལོའི་དབྱར་ཁ་ཞིག་ལ་མཚོ་སྔོན་པོའི་ཕྱོགས་སུ་ང་དང་བཟའ་ཟླ་གཉིས་སྒེར་ངོས་ནས་ཡུལ་སྐོར་ལ་འགྲོ་རྒྱུ་བྱུང་སོང་།ང་ཚོའི་སྣེ་ཤན་པ་དང་འདུག་སའི་མགྲོན་ཁང་དང་ཟ་ཁང་གི་བདག་པོ་སོགས་ཚང་མ་བོད་པ་རེད་ལ།ཁོང་ཚོའི་འཚོ་བ་བདེ་སྐྱིད་དང་ཞི་འཇགས་རེད་འདུགགལ་སྲིད་ཁྱེད་རང་ཚོར་ཡང་གོ་སྐབས་རག་ཚེ་བོད་རང་སྐྱོང་ལྗོངས་དང་མཚོ་སྔོན་ཞིང་ཆེན་ཕྱོགས་སུ་ཐེངས་ཤིག་འགྲོ་རྒྱུར་མཚམས་སྦྱོར་བྱེད་འདོད་བྱུང་།ཉེ་ཆར་ཚོགས་པའི་ཇི་ནི་ཝེའི་འགྲོ་བ་མིའི་ཐོབ་ཐང་བསྐྱར་ཞིབ་ཐོག་རྒྱ་ནག་གི་སྐུ་ཚབ་ཀྱིས་རྒྱ་གཞུང་གི་བོད་ནང་ཡུལ་སྐོར་སྒོ་འབྱེད་ཀྱི་སྲིད་བྱུས་གསར་པ་ལག་བསྟར་བྱ་རྒྱུ་ཡིན་པ་གསལ་བསྒྲགས་གནང་ཡོད་པ་རེད།བོད་ལ་སྐོར་སྐྱོད་དུ་འགྲོ་འདོད་ཡོད་པའི་སི་ཝེ་ཌན་གྱི་མི་མང་རྣམས་ལ་ང་སྒེར་ངོས་ནས་མགྲོན་འབོད་དགའ་བསུ་བྱེད་བཞིན་ཡོད།ཅེས་སོགས་བརྗོད་འདུག